**Nathan Schnarr** (s. 25. helmikuuta 1999 Waterloo, Ontario, Kanada) on kanadalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan keskushyökkääjä. Schnarr laukoo oikealta. Hän

Ura
---

### Seuraura

#### Juniorivuodet

Schnarr vietti juniorivuotensa kotikaupungissaan Ontarion Waterloossa. Hän toimi kaudella 2014–2015 Waterloo Wolvesin U16-joukkueen kapteenina. Schnarr voitti OHL Gold Cupin hopeaa. Guelph Storm varasi hänet 58. pelaajana OHL:n varaustilaisuudessa 2015. Schnarr pelasi kauden 2015–2016 vielä pääasiassa GOJHL-junioriliigan Waterloo Siskinsissa, jonka paras pistemies hän oli tehoilla 26+28=54. Schnarr valittiin kauden päätteeksi Keskilännen konferenssin vuoden tulokkaaksi ja ensimmäiseen tähdistökentälliseen. Hän debytoi loppukaudella myös OHL:ssä, jossa Schnarr pelasi kuusi runkosarjaottelua tehopistein 1+3=4. Varsinaisella tulokaskaudellaan 2016–2017 hän teki Stormissa 54 runkosarjaottelussa tehot 18+18=36.

Arizona Coyotes varasi Schnarrin kolmannella kierroksella 75. pelaajana NHL:n varaustilaisuudessa 2017. OHL-kauden 2017–2018 jälkeen huhtikuussa 2018 hän teki amatööritryout-sopimuksen AHL-joukkue Tucson Roadrunnersin kanssa, mutta Schnarr ei saanut siellä kuitenkaan peliaikaa. Kaudella 2018–2019 hän nousi Guelph Stormin varakapteeniksi. Schnarr oli joukkueen paras pistemies ja syöttäjä tehoilla 34+68=102, joilla Schnarr jakoi koko liigan pistepörssin kuudennen sijan Hamilton Bulldogsin Arthur Kaliyevin sekä Niagara IceDogsin Ben Jonesin ja Akil Thomasin kanssa. Hän voitti myös Stormin sisäisen tehotilaston lukemalla +43. OHL:n finaalisarjassa Ottawa 67’sia vastaan Schnarr teki kaksi voittomaalia; ottelusarjan kolmannessa ottelussa 6. toukokuuta 2019, kun Storm voitti ottelun lukemin 7–2 sekä vieraissa pelatussa viidennessä ottelussa 10. toukokuuta 2019, kun Storm voitti ottelun lukemin 3–4. Joukkue voitti kauden päätteeksi J. Ross Robertson Cupin otteluvoitoin 4–2. Schnarr valittiin OHL:n kolmanteen tähdistökentälliseen.

#### Ammattilaisura

Joulukuussa 2018 Schnarr teki kolmivuotisen NHL-tulokassopimuksen Arizona Coyotesin kanssa. Kauden 2019–2020 hän aloitti AHL-joukkue Tucson Roadrunnersissa, kunnes joulukuussa 2019 Coyotes kauppasi hänet, puolustaja Kevin Bahlin, hyökkääjä Nick Merkleyn sekä ehdolliset varasvuorot vuoden 2020 ensimmäiselle ja vuoden 2021 kolmannelle kierrokselle New Jersey Devilsiin vaihdossa hyökkääjä Taylor Halliin ja Blake Speersiin. Schnarr jatkoi kauttaan farmijoukkue Binghamton Devilsissa. Hän teki AHL:ssä tulokaskautensa aikana yhteensä 43 runkosarjaottelussa tehot 3+14=17, kunnes koronaviruspandemia keskeytti kauden maaliskuussa 2020. Myös kauden 2020–2021 Schnarr pelasi kokonaan farmissa. Huhtikuussa 2021 hänet nostettiin kerran New Jerseyn NHL-joukkueen varamiesten ns. "taksiryhmään", mutta Schnarr lähetettiin kuitenkin seuraavana päivänä takaisin farmiin. Alkukauden 2021–2022 hän vietti seuran uudessa farmijoukkueessa Utica Cometsissa, kunnes NHL:n siirtotakarajalla maaliskuussa 2022 Devils kauppasi Schnarrin Montreal Canadiensiin vaihdossa maalivahti Andrew Hammondiin. Hän pelasi loppukauden AHL-joukkue Laval Rocketissa.

Schnarr teki heinäkuussa 2022 Montreal Canadiensin kanssa vuoden mittaisen ja kaksisuuntaisen jatkosopimuksen. Lokakuussa seura asetti hänet siirtolistalle. Koska mikään toinen NHL-seura ei napannut Schnarria vuorokauden kuluessa, Canadiens lähetti hänet harjoitusleirin päätteeksi Laval Rocketin AHL-joukkueeseen. Schnarr pelasi siellä kokonaan alkukauden 2022–2023, kunnes NHL:n siirtotakarajalla maaliskuussa 2023 Canadiens kauppasi hänet Los Angeles Kingsiin vaihdossa puolustaja Frédéric Allardiin. Schnarr pelasi loppukauden farmijoukkue Ontario Reignissa.

Elokuussa 2023 Schnarr teki ammattilaistryout-sopimuksen NHL-seura Columbus Blue Jacketsin kanssa. Hän jäi syyskuussa kuitenkin ilman jatkosopimusta. Lokakuussa Schnarr siirtyi loppukauden 2023–2024 kattavalla sopimuksella SM-liigajoukkue Pelicansiin.

### Maajoukkueura

Schnarr pelasi alle 18-vuotiaiden MM-kilpailuissa vuonna 2017.

Pelityyli
---------

Schnarr on pelityyliltään kahden suunnan sentteri. Schnarr on kertonut kantavansa vastuun puolustussuuntaan, olevansa hyvä aloitusympyrässä ja pyrkinyt tekemään tulosta myös hyökkäyssuuntaan. Hän on kertonut seuranneensa nuorempana Sidney Crosbya ja Jonathan Toewsia, joiden pelityyliään Schnarr on verrannut omaansa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2015–2016 | Waterloo Siskins | GOJHL | 45 | 26 | 28 | 54 | 40 | 15 | 7 | 10 | 17 | 6 | Ykköstähdistö |
|  | Guelph Storm | OHL | 6 | 1 | 3 | 4 | 0 | – | – | – | – | – |
| 2016–2017 | Guelph Storm | OHL | 54 | 18 | 18 | 36 | 27 | – | – | – | – | – |  |  |  |  |  |  | U18 | 5 | 0 | 1 | 1 | 0 |
| 2017–2018 | Guelph Storm | OHL | 57 | 16 | 23 | 39 | 34 | 6 | 2 | 4 | 6 | 8 |
| 2018–2019 | Guelph Storm **(A)** | OHL | 65 | 34 | 68 | 102 | 58 | 24 | 8 | 11 | 19 | 28 |
|  | Guelph Storm | M-Cup | – | – | – | – | – | 4 | 0 | 2 | 2 | 2 |
| 2019–2020 | Tucson Roadrunners | AHL | 22 | 1 | 8 | 9 | 23 | – | – | – | – | – |
|  | Binghamton Devils | AHL | 21 | 2 | 6 | 8 | 8 | – | – | – | – | – |
| 2020–2021 | Binghamton Devils | AHL | 33 | 6 | 9 | 15 | 12 | – | – | – | – | – |
| 2021–2022 | Utica Comets | AHL | 43 | 13 | 13 | 26 | 26 | – | – | – | – | – |
|  | Laval Rocket | AHL | 20 | 4 | 6 | 10 | 10 | 11 | 2 | 2 | 4 | 6 |
| 2022–2023 | Laval Rocket | AHL | 27 | 3 | 4 | 7 | 12 | – | – | – | – | – |
|  | Ontario Reign | AHL | 18 | 1 | 1 | 2 | 8 | 2 | 0 | 1 | 1 | 2 |
| 4 kautta | yhteensä | AHL | 184 | 30 | 47 | 77 | 99 | 13 | 2 | 3 | 5 | 8 |

Lähteet
-------

* Nate Schnarr The Internet Hockey Databasessa (englanniksi)
* Nate Schnarr Eurohockey-sivustolla (englanniksi)
* Nate Schnarr *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Nate Schnarr *Elite Prospects*. Everysport Media Group AB.  (englanniksi)
2. ↑  Elite Prospects - Waterloo Siskins *eliteprospects.com*. Everysport Media Group AB. Viitattu 8.10.2023. (englanniksi)
3. 1 2 3 4  Nate Schnarr Stats, Profile, Bio, Analysis and More *sportsforecaster.com*. XML Team Solutions, LLC. Viitattu 8.10.2023. (englanniksi)
4. ↑  Elite Prospects - OHL Stats 2015-2016 *eliteprospects.com*. Everysport Media Group AB. Viitattu 8.10.2023. (englanniksi)
5. ↑  Elite Prospects - Guelph Storm *eliteprospects.com*. Everysport Media Group AB. Viitattu 8.10.2023. (englanniksi)
6. ↑  Ottawa 67's at Guelph Storm - Friday - May 6, 2019 *chl.ca/ohl*.  6.5.2019. Ontario Hockey League. Viitattu 8.10.2023. (englanniksi)
7. ↑  Guelph Storm at Ottawa 67's - Friday - May 10, 2019 *chl.ca/ohl*.  10.5.2019. Ontario Hockey League. Viitattu 8.10.2023. (englanniksi)
8. ↑  Coyotes Sign Schnarr to Entry-Level Contract *nhl.com/coyotes*.  10.12.2018. GLENDALE, ARIZONA:  Arizona Coyotes. Viitattu 8.10.2023. (englanniksi)
9. ↑  RELEASE: Devils acquire picks and players in exchange for Hall, Speers *nhl.com/devils*.  17.12.2019. New Jersey Devils. Viitattu 8.10.2023. (englanniksi)
10. ↑  Suhonen, Markus: Devils luopui tähdestään: Taylor Hall matkaa Tyynenmeren divisioonan kärkijoukkue Coyotesiin *Jatkoaika.com*.  17.12.2019. Jatkoaika r.y. Viitattu 8.10.2023.
11. ↑  Andrew Hammond traded to New Jersey Devils *nhl.com/canadiens*.  21.3.2022. MONTREAL:  Montreal Canadiens. Viitattu 8.10.2023. (englanniksi)
12. ↑  One-year contract extensions for Belzile, Teasdale and Schnarr *nhl.com/canadiens*.  13.7.2022. MONTREAL:  Montreal Canadiens. Viitattu 8.10.2023. (englanniksi)
13. ↑  Kings Acquire Forward Nate Schnarr From Montreal Canadiens *nhl.com/kings*.  3.3.2023. Los Angeles Kings. Viitattu 8.10.2023. (englanniksi)
14. ↑  Newland, Jason: Blue Jackets sign Nathan Schnarr to PTO *thehockeynews.com*.  23.8.2023. The Hockey News, Roustan Media Ltd. Viitattu 8.10.2023. (englanniksi)
15. ↑  Nate Schnarr: Released by Columbus *cbssports.com*.  25.9.2023. CBS Interactive Inc. Viitattu 8.10.2023. (englanniksi)
16. ↑  Pelicans hääri pelaajamarkkinoilla − Nathan Schnarr keskikaistalle *Jatkoaika.com*.  4.10.2023. Jatkoaika r.y. Viitattu 8.10.2023.
17. ↑  Koski, Matti: Onneaan etsivä "Lahden Crosby" Nate Schnarr sai 72 tunnin pikaperehdytyksen Liigaan *Jatkoaika.com*.  8.10.2023. Jatkoaika r.y. Viitattu 8.10.2023.

Pelicans – SM-liiga
2 Bryggman (**A**) |
3 Utunen (**A**) |
8 Junkkari |
9 Bareš |
10 Puutio |
12 Hämäläinen (**A**) |
16 Horký |
18 Roine (**C**) |
19 Lasch |
20 Hirvonen |
22 Killinen |
23 Kiiskinen |
28 Niemelä |
37 Persson |
41 Nikkilä |
44 Käyhkö |
45 Olkinuora |
47 Jordán (**A**) |
50 Salminen |
55 Riihinen |
59 Mylläri |
62 Enlund |
67 Haatanen |
70 Patrikainen |
71 Tukiainen |
72 Carlsson |
76 Schnarr |
77 Kiljunen |
82 Král |
91 Vilén |
92 Virtanen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki